

***REPUBLIKA HRVATSKA***

***ŽUPANIJA ŠIBENSKO- KNINSKA***

***OPĆINA KIJEVO***

***KLASA: 551-02/22-03/01***

***URBROJ:2182-15-03-22-179***

***Kijevo, 14. rujna 2022. Godine***

**JAVNI POZIV**

**korisnicima zajamčene minimalne naknade koji se griju na drva u 2022. godini**

Sukladno članku 289. stavku 3. Zakona o socijalnoj skrbi („Narodne novine“, br. 18/22 i 46/22), dio troškova stanovanja koji se odnosi na troškove ogrjeva korisnika zajamčene minimalne naknade, samac odnosno kućanstvo, koji se griju na drva osigurava se iz sredstava državnog proračuna.

Temeljem točke V. Odluke Vlade RH o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2022. godinu („Narodne novine“, br.104/22), mjerilo za financiranje troškova stanovanja koji se odnose na troškove ogrjeva korisnika koji se griju na drva je iznos od 1.050,00 kuna po korisniku za troškove ogrjeva korisnicima zajamčene minimalne naknade.

Slijedom prethodno navedenog, pozivaju se svi korisnici zajamčene minimalne naknade koji se griju na drva s prebivalištem na području Općine Kijevo da **do zaključno s danom 30. rujna 2022. godine**, u Općini Kijevo, Bajani 12, 22310 Kijevo, podnesu zahtjev za ostvarivanje prava na pomoć za podmirenje troškova ogrijeva u 2022. godini.

**Potrebna dokumentacija za ostvarivanje prava:**

* Zahtjev za ostvarivanje prava na naknadu troškova za ogrjev (obrazac u Jedinstvenom upravnom odjelu Općine Kijevo i na internetskoj stranici Općine Kijevo [www.kijevo.hr](http://www.kijevo.hr) )
* Rješenje o ostvarenju prava na zajamčenu minimalnu naknadu Centra za socijalnu skrb Knin
* Potpisana izjava korisnika da se grije na drva (obrazac u Jedinstvenom upravnom odjelu Općine Kijevo ili na internetskoj stranici Općine Kijevo [www.kijevo.hr)](http://www.kijevo.hr))
* Presliku broja računa, žiro ili zaštićenog računa

**PROČELNICA**

**Ivana Ezgeta**